Candidatul independent Vlad Gheorghe cere renumărarea voturilor: „Sunt zeci, sute, mii de voturi care nu se mai regăsesc în procesele verbale”.
După apelurile făcute de candidații USR de la Sectorul 1 și Sectorul 2, și candidatul independent la europarlamentare Vlad Gheorghe solicită public o renumărare a voturilor de duminică. Într-o postare pe Facebook, el subliniază că numărul de voturi din dreptul său continuă să crească, fiind peste 14.000 în plus față de ziua precedentă, dar alte mii nu se regăsesc încă în procesele verbale și a identificat mai multe secții unde voturile sale „au dispărut”.